**Sonetul spinului hain**

*Daniel Vișan-Dimitriu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sălbatic și rece mă cheamă

să uit, să m-ascund și să stau

în lumea acelor ce au

doar gânduri ascunse și teamă.

Voi fi nemișcat ca o stâncă

la care nici valuri n-ajung,

în vântul ce suflă-ndelung,

iar noaptea e rece și-adâncă.

Vei ști, doar atunci, ce-ai făcut

cu floarea albastră-suspin

pe care-ai străpuns-o c-un spin

venit, nedorit, din trecut.

Vei ști ce înseamnă un chin

și-un dor ce se stinge, tăcut.